Man kritiek ná motor teen bus bots | Maroela Media
ŉ 32-jarige man is kritiek beseer ná die motor waarin hy gery het teen ŉ bus gebots het.
Russel Meiring, woordvoerder van ER24, het gesê die voorval het Maandagoggend in Paul Krugerstraat in Pretoria plaasgevind.
“Ons paramedici asook die brandweer het omstreeks 09:05 by die toneel opgedaag. Die verwronge wrak van die motor is in die middel van die pad aangetref en die bus het ŉ kort entjie verder tot stilstand gekom,” het Meiring verduidelik.
Die man was in die wrak vasgekeer. “Hy het verskeie beserings opgedoen en was in ŉ kritieke toestand.”
Meganiese toerusting is gebruik om die man uit die wrak te bevry. Die man is op die toneel behandel en daarna na die Steve Biko-hospitaal gehaas vir nood- mediese behandeling.
Volgens Russel is die bestuurder van die bus deur ŉ ander nooddiens behandel en na ŉ hospitaal vervoer vir verdere behandeling.
‘Huisrower’ by Pta-supermark vasgetrek
Ai die motors wat so sommer vanself teen busse en bome vas ry en bots …
En so verwoes is in ‘n 60 km zone.
Karre, busse en TAXI’s in Paul Krugerstraat ry asof die duiwel agter hulle is, die busse ry oor die rooiligte (Putco en Munispale), taxis stop net waar hulle wil in die straat, hulle ry oor die sypadjies en die bus lyne, en die karre volg maar die busse en taxis se voorbeeld, dis ‘n nagmerrie om in Paul Krugerstraat te ry (die bane is ook kleiner gemaak om die buslaan te akkomoddeer) en die busse weier om in die linkerbaan of bus laan te ry, hulle ry net in die regterbaan teen 100 km per uur. En sodra hulle ‘n verkeersbeampte sien dan ry hulle mooi en sodra hulle verby hulle is word daar weer gejaag.